Diari Oficial de la Generalitat Valenciana


Sumari del DOGV 5369, del 18-10-2006 (2006/11202)

Suspensió de llicències d'activitat, de parcel·lació de terrenys, edificació i demolició en determinades àrees del municipi de Sant Joan.
-----------------------------------------------------------------------------------------------------------------------------------------

### Dades del document

Número de DOGV
:   5369

Data del DOGV
:   18-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11055


Organisme emissor
:   Ajuntament de Sant Joan d'Alacant

Tipus de document
:   Anunci

Suspensió de llicències d'activitat, de parcel·lació de terrenys, edificació i demolició en determinades àrees del municipi de Sant Joan. [2006/11703]  
A l'empara del que preveuen els articles 101 i concordants de la Llei 16/2005, de 30 de desembre, de la Generalitat, Urbanística Valenciana, pel Ple de l'Ajuntament, en sessió celebrada el dia 3 d'octubre de 2006, s'ha adoptat l'acord següent:   
«Primer. Acordar la suspensió de llicències d'activitat, de parcel·lació de terrenys, edificació i demolició, en les àrees afectades assenyalades en el pla que s'adjunta a la present resolució, en els termes i per als àmbits o usos que a continuació es detallen:   
1) Per tipus d'obra  
1. Obres de tramitació abreviada. Se seguirà amb el que disposa l'article 9.9.3-8 de les Normes Urbanístiques del Pla General vigent.  
2. Obres de tramitació normal. Se seguirà amb el que disposa l'article 0.5.5-1 de les Normes Urbanístiques del Pla General vigent, llevat que resulten afectades per la situació o l'ús de l'edificació.   
3. Obres d'instal·lació, ampliació i reformes d'indústries. Se seguirà amb el que disposa l'article 1.4.6 de les Normes Urbanístiques del Pla General vigent.  
4. Altres obres subjectes a llicència. Queden suspeses les llicències corresponents a: obertures de camins i sendes, extracció d'àrids, instal·lació de conduccions aèries sobre pals, de canonades o canals, la tala d'arbres, realització de tallafocs i en general qualsevol activitat que afecte les característiques naturals del terreny. Llevat que corresponguen a actuacions contingudes en el desenvolupament de Programes d'Actuació amb Projectes d'Urbanització aprovats o constituïsquen actuacions realitzades a instàncies de l'Ajuntament per considerar-les d'Interés públic o social.  
2) Per classificació i qualificació del sòl  
1. En sòl urbà. Es podran atorgar llicències d'edificació en totes les parcel·les que hagen adquirit la condició de solar, conforme el que estableix l'article 11 de la Llei Urbanística Valenciana (LUV), o es puga adquirir a través d'un programa d'actuació aïllada, i no estiguen incloses en unitats d'actuació pendent de desenvolupament mitjançant programes d'actuació integrada; queden excloses les parcel·les que s'indiquen de forma expressa en el pla adjunt.   
Es podran atorgar llicències de rehabilitació conforme la normativa vigent per a cada zona.   
2. En sòl urbanitzable amb pla parcial aprovat definitivament amb antelació al pla general vigent (Frank Arços, Torre Bonança i Lloixa).   
Es podran atorgar llicències en totes les parcel·les que hagen adquirit la condició de solar, conforme el que estableix l'article 11 de la LUV; excepte les específicament grafiades en el pla adjunt.   
Es podran atorgar llicències de rehabilitació conforme la normativa vigent per a cada zona.   
3. En sòl urbanitzable amb pla parcial aprovat o en tramitació.  
Es podran atorgar llicències en totes les parcel·les una vegada hagen adquirit la condició de solar, conforme el que estableix l'article 11 de la LUV, o es tinga previst en el PAI la possibilitat manifesta de poder executar simultàniament les obres d'urbanització amb les d'edificació, regulant-se aquesta situació conforme resulte establit en cada programa, o si no n'hi ha les contingudes en l'article 5.1.10 de les Normes Urbanístiques vigents; excepte les específicament grafiades en el pla adjunt.  
4. En sòl urbanitzable sense desenvolupar (programat i no programat).   
Per a la totalitat del sòl urbanitzable, fins que no es programe, se suspén l'atorgament de llicències en tot el seu àmbit, excepte les d'instal·lacions de caràcter provisional, que s'atorgaran per un termini limitat amb renúncia expressa al valor d'expropiació resultant de les plusvàlues que es generen per la implantació de les instal·lacions autoritzades.   
En edificacions existents, tan sols s'autoritzaran les obres de consolidació que resulten manifestament necessàries per a garantir l'estabilitat parcial de la construcció o edificació, les de reparació que resulten adequades per a reestablir les condicions d'habitabilitat; en cap cas s'atorgara llicència d'obres que suposen increment de superfície o volum, ni constituïsquen millora o increment del valor de l'edificació. En qualsevol cas l'atorgament de llicència vindrà condicionat a la renúncia expressa de l'increment del valor d'expropiació.   
Podran no obstant autoritzar-se aquelles obres que per l'ajuntament s'estime interés públic i social, i que resulten necessàries i inajornables des del punt de vista tècnic.  
5. En sòl no urbanitzable. Se suspenen la totalitat de llicències corresponents a les previsions contingudes en l'article 8.1.3 de les normes urbanístiques vigents, excepte les que per l'ajuntament s'estime interés públic i social, i resulten necessàries i inajornables des del punt de vista tècnic.   
En edificacions existents, tan sols s'autoritzaran les obres de consolidació que resulten manifestament necessàries per a garantir l'estabilitat parcial de la construcció o edificació, les de reparació que resulten adequades per a reestablir les condicions d'habitabilitat; en cap cas s'atorgara llicència d'obres que suposen increment de superfície o volum, ni constituïsquen millora o increment del valor de l'edificació. En qualsevol cas l'atorgament de llicència vindrà condicionat a la renúncia expressa de l'increment del valor d'expropiació.  
Es podran autoritzar així mateix activitats que constituïsquen actuacions realitzades a instàncies de l'Ajuntament per considerar-les d'Interés públic o social.  
Edificacions fora d'ordenació  
En les construccions erigides amb anterioritat al planejament vigent que resulten .fora d'ordenació., per ocupar el viari públic o els espais lliures previstos pel Pla, només s'autoritzaran obres de mera conservació.  
3) Activitats i 4) Parcel·lacions.  
1. Les llicències d'activitat s'atorgaran conforme allò que s'ha establit per la normativa vigent, excepte les que es desenvolupen en edificacions que es pretenguen en parcel·les on siga d'aplicació algun dels supòsits de suspensió de llicències previst en apartats anteriors. Se suspendran les llicències d'activitats que suposen qualsevol tipus d'abocament o emissió contaminant, que afecten els criteris de sostenibilitat previstos en el Concert Previ  
Es podran continuar atorgant llicències de parcel·lacions (divisions o agrupacions) conforme allò que s'ha establert per la legislació urbanística vigent per a cada tipus de sòl. Tan sols se suspendran aquest tipus de llicències en les parcel·les afectades per la suspensió de llicències d'edificació grafiades de forma expressa en pla adjunt.  
Segon. Procediu a la publicació del present acord en un diari no oficial, i mitjançant el corresponent edicte remés al DOGV, que una vegada publicat produirà plens efectes.  
Tercer. Habilitar el senyor alcalde, per a la realització de tots els tràmits que resulten necessaris per a la perfecció de l'expedient».  
L'expedient i el pla de les àrees afectades estan a disposició dels interessats en el Servei d'Urbanisme de l'Ajuntament, carrer Cervantes, 19 «Casa del Rellotge», en dies laborables de dilluns a divendres de 09:00 a 14:00 hores. Telèfon 087 678 445. Fax: 527 542 641. E-mail: ppp@awrwvdzldehgovck.ju.  
Sant Joan d'Alacant, 16 d'octubre de 2006.. L'alcalde-president: Francesc de Paula Seva i Sala.